
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2267 

28 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τιμολόγιο για τον υπολογισμό της αμοιβής ιδι¬ 
ώτη μηχανικού όπου απαιτείται, για την απο¬ 
κατάσταση των ζημιών: α) από τις πλημμύρες 
του Οκτωβρίου 2006 σε περιοχές της Νομαρ¬ 
χίας Ανατολικής Αττικής και β) από την πλημ¬ 
μύρα της 27ης Σεπτεμβρίου 2006 σε περιοχές 


του Νομού Θεσπρωτίας. 1 

Έγκριση υπερωριακής απασχόλησης υπαλλήλου του 

Ιονίου Πανεπιστημίου. 2 

Έγκριση υπερωριακής απασχόλησης υπαλλήλων του 

Δημοτικού Λιμενικού Ταμείου Ρεθύμνου. 3 

Τροποποίηση της υπ’ αριθμ. 102174/5705/22.10.2007 
απόφασης, με θέμα «Δίωξη του αγριοκούνελου, 
λόγω υπερπληθυσμού, σε περιοχές της νήσου Λή¬ 
μνου». 4 

Θεσμικό πλαίσιο για την Οργάνωση και Λειτουργία 
των Μονάδων Μεσογειακής Αναιμίας και Δρεπα¬ 
νοκυτταρικής Νόσου. 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην υπ’ αριθμ. 4303/8.11.2007 
απόφαση του Υπουργού Απασχόλησης και Κοινω¬ 


νικής Προστασίας. 6 

Διόρθωση σφάλματος στην υπ’ αριθμ. Π1 β/Γ.Π. 103632 
απόφαση του Υπουργού Υγείας και Κοινωνικής 

Αλληλεγγύης. 7 

Διόρθωση σφάλματος στην κοινή τροποποιητική 
απόφαση υπ’ αριθμ. 3113.1.2275/1/2007/19.6.2007 
των Υπουργών Οικονομίας και Οικονομικών και 
Εμπορικής Ναυτιλίας. 8 


ΑΠΟΦΑΣΕΙ Σ 

Αριθμ. οικ. 7661/0300Λ06Α/2006Λ06Α (1) 

Τιμολόγιο για τον υπολογισμό της αμοιβής ιδιώτη μη¬ 
χανικού όπου απαιτείται, για την αποκατάσταση των 
ζημιών: α) από τις πλημμύρες του Οκτωβρίου 2006 
σε περιοχές της Νομαρχίας Ανατολικής Αττικής και 
β) από την πλημμύρα της 27ης Σεπτεμβρίου 2006 σε 
περιοχές του Νομού Θεσπρωτίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 867/1979 (ΦΕΚ Α 24) «Περί κυ- 
ρώσεως, τροποποιήσεως και συμπληρώσεως της από 
28.7.1978 Πράξεως Νομοθετικού Περιεχομένου (ΦΕΚ 117) 
περί αποκαταστάσεως ζημιών εκ σεισμών 1978 εις πε¬ 
ριοχήν Βορ. Ελλάδος». 

2. Τις διατάξεις του ν. 1190/1981 (ΦΕΚ 203/Α/30.7.1981) 
«Περί κυρώσεως της από 26.3.1981 Πράξεως Νομοθε¬ 
τικού Περιεχομένου περί αποκαταστάσεως ζημιών εκ 
σεισμών 1981». 

3. Τις διατάξεις του άρθρου 2, παρ. 2 και του άρθρου 
3 της από 28.7.1978 Πράξεως Νομοθετικού Περιεχομένου 
του Προέδρου της Δημοκρατίας «περί αποκαταστάσεως 
ζημιών εκ σεισμών 1978 εις περιοχή Βορείου Ελλάδος 
κλπ. και ρυθμίσεως ετέρων τινών συναφών θεμάτων» 
που κυρώθηκε με το ν. 867/1979 (ΦΕΚ Α'24). 

4. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (Φ.Ε.Κ. 81/Α) «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκαν 
με το άρθρο 25, παρ. 6 του ν. 1418/1984 «Περί Δημοσίων 
Έργων και ρυμθίσεις άλλων συναφών θεμάτων» (Φ.Ε.Κ 
23/Α). 

5. Το άρθρο 10 του ν. 2576/1998 (ΦΕΚ 25/Α/9.2.1998) 
«Βελτίωση των διαδικασιών για την ανάθεση της κατα¬ 
σκευής των δημοσίων έργων και άλλες διατάξεις». 

6. Την υπ’ αριθμ. Υ.Α.Σ.: οικ.6095/Β9β/6.10.2006 
(Φ.Ε.Κ.1543/Β/20.10.2006) απόφαση του Υπουργού Περι¬ 
βάλλοντος, Χωροταξίας και Δημοσίων Έργων με θέμα: 
«Τιμολόγιο για εργασίες επισκευής βλαβών σε πλημ- 
μυρόπληκτα κτίρια, για τον υπολογισμό της δαπάνης 
και των αντίστοιχων παροχών, για την αποκατάσταση 
των ζημιών από τις πλημμύρες της 5ης και 6ης Αυ- 
γούστου 2005 σε περιοχές του Δήμου Κομοτηνής της 
Νομαρχιακής Αυτοδιοίκησης Ροδόπης -Έβρου, της 25ης 
Νοεμβρίου 2005 σε περιοχές της Νήσου Λέσβου και του 
Δεκεμβρίου 2005 και του Ιανουάριου 2006 σε περιοχές 
των Νομών Θεσπρωτίας και Πρέβεζας». 

7. Το π.δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.» 

8. Την υπ’ αριθμ. οικ/3828/ΤΣΕΠ 31.1/8.11.1995 απόφασή 
μας, για την «Αναδιάρθρωση Υπηρεσιών της Υ.Α.Σ.» 

9. Την υπ’ αριθμ. Δ16α/04/773/29.11.919 0 κοινή απόφαση 
Υπουργού Προεδρίας Κυβερνήσεως και Αναπλ. Υπουρ¬ 
γού ΠΕ.ΧΩΔΈ, «περί εξαιρέσεως διοικητικών πράξεων 
ή εγγράφων από τον κανόνα των τριών υπογραφών». 

10. Το τεύχος «Κατευθυντήριες Προδιαγραφές και 
Οδηγίες για Επισκευές Κτιρίων με Βλάβες από Σεισμό» 
(«Κ.Π.Ο.Ε.Κ.Β.Σ.»), που εκδόθηκε από το τ. Υπουργείο Δη- 
μοσίωνΈργων, στη Θεσσαλονίκη, στις 5.8.1978. 

11. Το «Αναλυτικόν Τιμολόγιον Οικοδομικών Ερ¬ 
γασιών» («Α.Τ.Ο.Ε.») που εγκρίθηκε με την απόφαση 
Ε7/1253/155/16.1.1976 του Υπουργού τ. Δημ.Έργων, όπως 
τροποποιήθηκε και ισχύει σήμερα. 

12. Το π.δ. 121/2004(ΦΕΚ/84/Α/10.3.2004) για το διορισμό 
Υπουργών και των Υφυπουργών. 

13. Την υπ’ αριθμ. οικ.2315/Α32/19.7.2007 (Φ.Ε.Κ.1343/ 
Β/31.7.2007) κοινή απόφαση των Υπουργών Οικονομίας 
και Οικονομικών και ΠΕ.ΧΩ.ΔΕ. και των Υφυπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών με θέμα «Οριοθέτηση 
περιοχών και πιστωτικές διευκολύνσεις για την απο¬ 
κατάσταση των ζημιών από τις πλημμύρες του Οκτω¬ 
βρίου 2006 σε περιοχές της Νομαρχίας Ανατολικής 
Αττικής». 

14. Την υπ’ αριθμ. οικ.6664/ΠΕ/Α32/3.7.2007 (Φ.Ε.Κ.1235/ 
Β/18.7.2007) κοινή απόφαση των Υπουργών Οικονομίας 
και Οικονομικών και ΠΕ.ΧΩ.ΔΕ. και των Υφυπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών με θέμα «Οριοθέτηση 
περιοχών και πιστωτικές διευκολύνσεις για την αποκα¬ 
τάσταση των ζημιών από την πλημμύρα της 27ης Σε¬ 
πτεμβρίου 2006 σε περιοχές του Νομού Θεσπρωτίας». 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών της 
Νομαρχίας Ανατολικής Αττικής από τις πλημμύρες του 
Οκτωβρίου 2006 και στους κατοίκους περιοχών του 
Νομού Θεσπρωτίας από την πλημμύρα της 27ης Σε¬ 
πτεμβρίου 2006, αποφασίζουμε: 

Εγκρίνουμε να εφαρμοστεί η υπ’ αριθμ. Υ.Α.Σ: οικ. 6095/ 
Β9β/6.10.2006 (Φ.Ε.Κ. 1543/Β/20.10.2006) απόφαση του 
Υπουργού ΠΕ.ΧΩΔΈ. με θέμα «Τιμολόγιο για εργασίες 
επισκευής βλαβών σε πλημμυρόπληκτα κτίρια για τον 
υπολογισμό της δαπάνης και των αντίστοιχων παροχών, 
για την αποκατάσταση των ζημιών από τις πλημμύρες, 


της 5ης και 6ης Αυγούστου 2005 σε περιοχές του Δήμου 
Κομοτηνής της Νομαρχιακής Αυτοδιοίκησης Ροδόπης 
-Έβρου, της 25ης Νοεμβρίου 2005 σε περιοχές της 
Νήσου Λέσβου και του Δεκεμβρίου 2005 και του Ια¬ 
νουάριου 2006 σε περιοχές των Νομών Θεσπρωτίας 
και Πρέβεζας» και για τον υπολογισμό αμοιβής ιδιώτη 
Μηχανικού όπου απαιτείται για τις ζημιές: α) από τις 
πλημμύρες του Οκτωβρίου 2006 σε περιοχές της Νο¬ 
μαρχίας Ανατολικής Αττικής όπως αναφέρεται στην υπ’ 
αριθμ. Υ.Α.Σ. οικ.2315/Α32/19.7.2007 (Φ.Ε.Κ.1343/Β/31.7.2007) 
κοινή υπουργική απόφαση και β) από την πλημμύρα 
της 27ης Σεπτεμβρίου 2006 σε περιοχές του Νομού 
Θεσπρωτίας όπως αναφέρεται στην με αρ.πρωτ. Υ.Α.Σ. 
οικ.6664/ΠΕ/Α32 (Φ.Ε.Κ. 1235/Β/18.7.2007) κοινή υπουργική 
απόφαση. 

Το παρόν τιμολόγιο εφαρμόζεται αποκλειστικά και 
μόνο προκειμένου να υπολογίζεται η αμοιβή του ιδιώτη 
μηχανικού όπου απαιτείται, σύμφωνα με την περίπτωση 
ΙΙβ που αφορά στη χορήγηση άδειας επισκευής πλημμυ- 
ρόπληκτου κτιρίου για την αποκατάσταση βλαβών που 
επηρεάζουν την γενική ευστάθεια του κτιρίου για τη 
χορήγηση της οποίας απαιτείται η εκπόνηση μελέτης 
επισκευής των ζημιών από ιδιώτη μηχανικό, στις αντί¬ 
στοιχες αποφάσεις καθορισμού ελάχιστων υποχρεω¬ 
τικών απαιτήσεων για το κάθε ένα από τα παραπάνω 
συμβάντα. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. 4325 (2) 

Έγκριση υπερωριακής απασχόλησης υπαλλήλου 
του Ιονίου Πανεπιστημίου. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Οργανα». 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γ ενικής Γ ραμματεί- 
ας Κοινωνικών Ασφαλίσεων από το Υπουργείο Υγεία'- 
Πρόνοιας και Κοινωνικών Ασφαλίσεων στο Υπουργείο 
Εργασίας. 

5. Τις διατάξεις του ν.δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των νόμων «περί 
χρονικών ορίων εργασίας εις τα καταστήματα κ.λπ.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β.δ/τος της 14.8.1950 «περί κανο¬ 
νισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. 2/7093/0022/5.2.2004 κοινή υπουργική 
απόφαση. 

13. Την απόφαση του Υπουργού Απασχόλησης και 
Κοινωνικής Προστασίας υπ’ αριθμ. 3773/18.6.2007 «Κα¬ 
θορισμός ανωτάτων ορίων υπερωριακής απασχόλησης 
των εργαζομένων στις βιομηχανικές, βιοτεχνικές επιχει¬ 
ρήσεις, εκμεταλλεύσεις και εργασίες Β' ημερολογιακού 
εξαμήνου 2007». 

14. Την υπ’ αριθμ. 33 της 30.5.1997 ΠΥΣ «Τροποποί¬ 
ηση και αναμόρφωση της υπ’ αριθμ. 88/2.8.1995 ΠΥΣ 
και προσαρμογή της στις διατάξεις του ν. 2470/1997 
(ΦΕΚ109/Α/30.5.1997). 

15. Το υπ’ αριθμ. 103549α/Β2/30.10.2007 έγγραφο του 
Υπουργείου Εθνικής Παιδείας και Θρησκευμάτων. 

16. Την από 15.11.2007 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει πρόβλεψη στον Προϋπολο¬ 
γισμό έτους 2007, του Ιονίου Πανεπιστημίου στον ΚΑΕ 
0261, ποσόν 104.000,00 €, αποφασίζουμε: 

Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για έναν (1) 
υπάλληλο του Ιονίου Πανεπιστημίου, ειδικότητας ΔΕ 
Οδηγών, με σχέση εργασίας Ιδιωτικού Δικαίου Αορίστου 
Χρόνου, έως 100 ώρες συνολικά, πλέον των νομίμων 
ορίων υπερωριακής απασχόλησης. 

Η απόφαση αυτή ισχύει αναδρομικά ένα μήνα από τη 
δημοσίευση της στην Εφημερίδα της Κυβερνήσεως και 
μέχρι την 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2007 

Με εντολή Υπουργού 
Ο Γενικός Γραμματέας 
ΔΗΜΗΤΡΙΟΣ ΚΟΝΤΟΣ 

-♦- 

Αριθμ. 4334 (3) 

Έγκριση υπερωριακής απασχόλησης υπαλλήλων 
του Δημοτικού Λιμενικού Ταμείου Ρεθύμνου. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Όργανα». 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 


3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρόνοιας 
και Κοινωνικών Ασφαλίσεων στο Υπουργείο Εργασίας. 

5. Τις διατάξεις του ν.δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των νόμων «περί 
χρονικών ορίων εργασίας εις τα καταστήματα κ.λπ.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β.δ/τος της 14.8.1950 «περί κανο¬ 
νισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. 2/7093/0022/5.2.2004 κοινή υπουργική 
απόφαση. 

13. Την απόφαση του Υπουργού Απασχόλησης και Κοι¬ 
νωνικής Προστασίας υπ’ αριθμ. 3773/18.6.2007 «Καθορισμός 
ανωτάτων ορίων υπερωριακής απασχόλησης των εργαζο¬ 
μένων στις βιομηχανικές, βιοτεχνικές επιχειρήσεις, εκμεταλ¬ 
λεύσεις και εργασίες Β' ημερολογιακού εξαμήνου 2007». 

14. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της αριθμ. 88/2.8.1995 ΠΥΣ και προ¬ 
σαρμογή της στις διατάξεις του ν. 2470/1997 (ΦΕΚ109/ 
Α/30.5.1997). 

15. Το υπ’ αριθμ. 60267/2.11.2007 έγγραφο του Υπουρ¬ 
γείου Εσωτερικών. 

16. Την από 15.11.2007 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι βαρύνει τον προϋπολογισμό του 
ΔΛΤΡ, οικονομικού έτους 2007, ΚΑ 10-6022, ποσόν 
5.000,00€, αποφασίζουμε: 

Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για α) δυο (2) 
υπαλλήλους, με σχέση εργασίας Ιδιωτικού Δικαίου Αο¬ 
ρίστου Χρόνου (ΔΕ Ζυγιστών), του Δημοτικού Λιμενικού 
Ταμείου Ρεθύμνου, έως και 16 ώρες το μήνα, ο καθένας 
και β) για έναν (1) υπάλληλο με σχέση εργασίας Ιδιωτικού 
Δικαίου Αορίστου Χρόνου (ΥΕ Εργατών), του Δημοτικού 
Λιμενικού Ταμείου Ρεθύμνου, έως και 16 ώρες το μήνα, 
πλέον των νομίμων ορίων υπερωριακής απασχόλησης. 

Η απόφαση αυτή ισχύει αναδρομικά ένα μήνα από τη 
δημοσίευση της στην Εφημερίδα της Κυβερνήσεως και 
μέχρι 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2007 

Με εντολή Υπουργού 
Ο Γ ενικός Γ ραμματέας 
ΔΗΜΗΤΡΙΟΣ ΚΟΝΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 102711/5872 (4) 

Τροποποίηση της υπ’ αριθμ. 102174/5705/22.10.2007 από¬ 
φασης, με θέμα «Δίωξη του αγριοκούνελου, λόγω 
υπερπληθυσμού, σε περιοχές της νήσου Λήμνου». 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Την παρ. 2 α του άρθρου 259 του ν.δ. 86/1969. 

2. Την υπ’ αριθμ. 97595/4553/9.8.2007 απόφαση του 
Υπουργού Αγροτικής Ανάπτυξης και Τροφίμων (ΦΕΚ 
1463/Β/17.8.2007) «Ρυθμίσεις Θήρας για την κυνηγετική 
περίοδο 2007 - 2008». 

3. Την υπ’ αριθμ. Υ. 265/11.10.2007 (ΦΕΚ 2016/Β/12.10.2007) 
απόφαση του Υπουργού Αγροτικής Ανάπτυξης και Τροφίμων, 
με θέμα «Ανάθεση Αρμοδιοτήτων στον Υφυπουργό Αγροτι¬ 
κής Ανάπτυξης και Τροφίμων Κωνσταντίνο Κιλτίδη». 

4. Το γεγονός ότι, επί σειρά ετών, από το 1996 μέχρι 
σήμερα, σε περιοχές της νήσου Λήμνου, υπερπληθυ¬ 
σμός του είδους ΟΓγοίοΙαρυε ουηίουΐυε (αγριοκούνελο) 
προκαλεί αποδεδειγμένα εκτεταμένες ζημιές στις γε¬ 
ωργικές καλλιέργειες, με συνέπεια να διαταράσσεται 
η οικονομική και κοινωνική ζωή της νήσου. 

5. Ότι οι αρμόδιες δασικές υπηρεσίες έλαβαν όλα τα 
ενδεδειγμένα μέτρα, αρμοδιότητας τους, περιορισμού 
τόσο του πληθυσμού του αγριοκούνελου όσο και των 
επιπτώσεων στην αγροτική οικονομία χωρίς όμως να 
επιτευχθούν τα προσδοκόμενα αποτελέσματα. 

6. Τις υπ’ αριθμ. 106209/5406/26.10.2005, 92326/2451/ 
15.5.2006 και 87501/685/26.2.2007 αποφάσεις του Υπουρ¬ 
γού Αγροτικής Ανάπτυξης και Τροφίμων με θέμα «Ρύθμι¬ 
ση υπερπληθυσμού του αγριοκούνελου σε περιοχές της 
νήσου Λήμνου» με τις οποίες επετράπη, κατ’ εξαίρεση, 
η δίωξη του αγριοκούνελου λόγω υπερπληθυσμού σε 
περιοχές της νήσου Λήμνου, με συγκεκριμένους όρους 
και προϋποθέσεις, μετά από απόφαση του Γενικού Γραμ- 
ματέα Περιφέρειας Βορείου Αιγαίου. 

7. Ταυπ’αριθμ.2687/22435/18.7.2007,3363/28770/20.8.2007 
και 4660/38834/22.10.2007 έγγραφα της Διεύθυνσης Δα¬ 
σών Λέσβου και το αριθ. 1739/3.9.2007 έγγραφο της Νο¬ 
μαρχιακής Αυτοδιοίκησης Λέσβου, με τα σ’ αυτά επισυ- 
ναπτόμενα σχετικά. 

8. Το υπ’ αριθμ. 4855/40018/30.10.2007 έγγραφο της 
Διεύθυνσης Ν. Λέσβου της Περιφέρειας Βορείου Αιγαίου, 
με τα συνημμένα του. 

9. Την υπ’ αριθμ. 102174/5705/22.10.2007 (ΦΕΚ 2082Β) 
απόφασή μας, με θέμα «Δίωξη αγριοκούνελου, λόγω 
υπερπληθυσμού, σε περιοχές της νήσου Λήμνου». 

10. Το γεγονός ότι, παρόλα τα διαχειριστικά μέτρα 
που λήφθηκαν μέχρι σήμερα, ο πληθυσμός του αγρι- 
οκούνελου εξακολουθεί να προκαλεί μεγάλες ζημιές 
στην αγροτική παραγωγή και μείωση του αγροτικού 
εισοδήματος και, συνεπώς, απαιτείται η λήψη πρόσθε¬ 
των μέτρων, αποφασίζουμε: 

1. Τροποποιούμε το στοιχείο 1) της 102174/5705/22.10.2007 
(ΦΕΚ 2082Β) απόφασής μας, ως κατωτέρω: 

1. Η ρύθμιση του υπερπληθυσμού θα γίνει, αποκλειστι¬ 
κά και μόνο με το κυνήγι του αγριοκούνελου, από ειδικά 
συνεργεία ομάδων κυνηγών, που θα συγκροτήσει η αρ¬ 
μόδια Διεύθυνση Δασών Λέσβου, με την υποχρεωτική 
παρουσία δασικού οργάνου ή θηροφύλακα ή κυνηγού, 
με άριστο ήθος και κυνηγετικό παρελθόν, ως υπεύθυνου 
του συνεργείου. Οι τελευταίοι ορίζονται με απόφαση 


του οικείου Κυνηγετικού Συλλόγου, ύστερα από έγκριση 
της Κυνηγετικής Ομοσπονδίας. 

2. Ο έλεγχος καλής λειτουργίας και η εποπτεία των 
ως άνω συνεργείων ανατίθεται στους δασικούς υπαλ¬ 
λήλους της Δ/νσης Δασών Λέσβου. 

3. Κατά τα λοιπά ισχύει η υπ’ αριθμ. 102174/5705/22.10.2007 
(ΦΕΚ 2082 Β) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 21 Νοεμβρίου 2007 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΚΙΛΤΙΔΗΣ 
-♦- 

Αριθμ. Υ4α/οικ149906 (5) 

Θεσμικό πλαίσιο για την Οργάνωση και Λειτουργία των 
Μονάδων Μεσογειακής Αναιμίας και Δρεπανοκυττα¬ 
ρικής Νόσου. 

Ο ΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθεσί¬ 
ας για τη Κυβέρνηση και τα Κυβερνητικά Οργανα»,που 
κυρώθηκε με το άρθρο πρώτο του π.δ/τος 63/2005 (Α' 
98) και το γεγονός ότι από τις διατάξεις της παρούσας 
απόφασης δεν θα προκληθεί επιπλέον δαπάνη σε βάρος 
του κρατικού προϋπολογισμού. 

2. Τις υπ’ αριθμ. 8 και 11 αποφάσεις αντίστοιχα της 
196ης/21.4.2005 και 202ης/12.7.2006 Ολομέλειας του Κε¬ 
ντρικού Συμβουλίου Υγείας. 

3. Την υπ’ αριθμ. 1674/6.7.2007 απόφαση της Εκτελε¬ 
στικής Επιτροπής του ΚΕΣΥ. 

4. Το υπ’ αριθμ. Υ1/15.7.2005 ΥΣ της Διεύθυνσης Δημό¬ 
σιας Υγιεινής προς της Επιτροπή Μεσογειακής Αναιμίας 
του ΚΕΣΥ. 

5. Τις διατάξεις των ν. 2071/1992 (άρθρο 56 παρ. 5) ΦΕΚ 
123/Α, 2519/1997 (άρθρο 18 παρ. 7) ΦΕΚ 165/Α, 2646/1998 
(άρθρο 28 παρ. 7) ΦΕΚ 236/Α και 3402/2005 (άρθρο 17) 
ΦΕΚ 258/Α. 

6. Το υπ’ αριθμ. Υ4α/2314/10.1.2005 έγγραφο Υπουργού 
Υγείας και Κοινωνικής Αλληλεγγύης με θέμα «Εκτακτη 
εισαγωγή των πασχόντων από Μεσογειακή Αναιμία και 
Δρεπανοκυτταρικά Σύνδρομα». 

7. Το υπ’ αριθμ. ΓΓ.2670/27.7.2007 έγγραφο του Γε¬ 
νικού Γραμματέα Υπουργείου Υγείας και Κοινωνικής 
Αλληλεγγύης, σύμφωνα με το οποίο διευκολύνονται οι 
εισαγωγές των έκτακτων περιστατικών δρεπανοκυττα¬ 
ρικής και μικροδρεπανοκυτταρικής νόσου. 

8. Το υπ’ αριθμ. Υ4α/οικ 9369/28.1.2005 έγγραφο της 
Διεύθυνσης Ανάπτυξης Μονάδων Υγείας. 

9. Το υπ’ αριθμ. Υ4α/12149/9.6.2006 έγγραφο του 
Υπουργού Υγείας και Κοινωνικής Αλληλεγγύης Δημ. 
Αβραμόπουλου. 

10. Το υπ’ αριθμ. 4393/25.9.2006 έγγραφο του Υφυ¬ 
πουργού Υγείας και Κοινωνικής Αλληλεγγύης Αθ. Γι- 
αννόπουλου. 

11. Τις υπ’ αριθμ. 459/18.11.2005 και 107/25.7.2007 επιστο¬ 
λές της Ελληνικής Ομοσπονδίας Θαλασσαιμίας. 

12. Την υπ’ αριθμ. ΕΞ001/5.11.2007 επιστολή του ΣΥΛΛΟ¬ 
ΓΟΥ ΠΡΟΣΤΑΣΙΑΣ ΠΑΣΧΟΝΤΩΝ ΑΠΟ ΔΡΕΠΑΝΟΚΥΤΤΑ¬ 
ΡΙΚΗ ΚΑΙ ΜΙΚΡΟΔΡΕΠΑΝΟΚΥΤΤΑΡΙΚΗ ΑΝΑΙΜΙΑ. 

13. Το υπ’ αριθμ. ΔΥ2β/οικ/8.11.2007 ΥΣ της Δ/νσης 
Εκπαίδευσης και Έρευνας του Υπουργείου Υγείας και 
Κοινωνικής Αλληλεγγύης. 

14. Την επιβεβλημένη ανάγκη αναθεώρησης και επα¬ 
ναπροσδιορισμού των Μονάδων παρακολούθησης και 
αντιμετώπισης των ασθενών με Μεσογειακή, Δρεπα¬ 
νοκυτταρική και Μικροδρεπανοκυτταρική Αναιμία σε 
όλη τη χώρα και θέσπισης ενιαίου πλαισίου για την 
οργάνωση και λειτουργία τους, αποφασίζουμε: 

Καθορίζουμε το θεσμικό πλαίσιο οργάνωσης και 
λειτουργίας των Μονάδων Μεσογειακής Αναιμίας και 
Δρεπανοκυτταρικής Νόσου που ήδη λειτουργούν ή πρό¬ 
κειται να λειτουργήσουν, ως ακολούθως: 

Α. ΙΑΤΡΟΝΟΣΗΛΕΥΤΙΚΗ ΑΝΤΙΜΕΤΩΠΙΣΗ ΤΩΝ ΠΑΣΧΟ- 
ΝΤΩΝ ΜΕ ΜΕΣΟΓΕΙΑΚΗ, ΔΡΕΠΑΝΟΚΥΤΤΑΡΙΚΗ ΚΑΙ ΜΙ- 
ΚΡΟΔΡΕΠΑΝΟΚΥΤΤΑΡΙΚΗ ΑΝΑΙΜΙΑ 

ΒΑΣΙΚΟΙ ΠΑΡΑΜΕΤΡΟΙ 

Ασφαλείς μεταγγίσεις σε κατάλληλους χώρους. 

Διαχρονική παρακολούθηση και αντιμετώπιση των 
συνήθων και ειδικών προβλημάτων της υγείας του. 

Ψυχολογική υποστήριξη των πασχόντων και των οι¬ 
κογενειών τους. 

Έκτακτη νοσοκομειακή νοσηλεία επί επιπλοκών της 
νόσου. 

Η αντιμετώπιση των τριών πρώτων βασικών παραμέ¬ 
τρων εξασφαλίζεται σήμερα στις Μονάδες Ημερήσιας 
Νοσηλείας των Νοσοκομείων, όπως ορίζονται οι Μονά¬ 
δες Μεσογειακής Αναιμίας και Δρεπανοκυτταρικής νό¬ 
σου, οι οποίες λειτουργούν σε πρωινό και απογευματινό 
ωράριο για την συστηματική παρακολούθηση και κάλυ¬ 
ψη των μεταγγίσεων των πασχόντων από Μεσογειακή 
Αναιμία και Δρεπανοκυτταρική νόσο. 

Το πρόγραμμα λειτουργίας των Μονάδων καθορίζεται 
ανάλογα με τις ανάγκες κάλυψης των πασχόντων καθώς 
και την επάρκεια του προσωπικού τους. 

Για τις εν λόγω Μονάδες πρέπει να πληρούνται τα 
κάτωθι: 

1. Να ευρίσκονται εντός του χώρου Γενικών Νοσο¬ 
κομείων, ανεξάρτητες χωροταξικά και να υπάγονται 
διοικητικά και επιστημονικά στα πλαίσια του Παθολο¬ 
γικού τομέα. 

2. Οι χώροι εγκατάστασης και λειτουργίας τους να 
είναι αποκλειστικής χρήσης με μέγεθος ανάλογο του 
αριθμού των ασθενών που εξυπηρετούνται. 

3. Σε καμία περίπτωση δεν επιτρέπεται η εγκατά¬ 
σταση των Μονάδων και η διενέργεια μεταγγίσεων σε 
ακατάλληλους χώρους όπως υπόγειους χώρους χωρίς 
φωτισμό και παράθυρα, εύκολη πρόσβαση, σε λυόμενες 
κατασκευές, μεταγγίσεις σε καρέκλες κλπ. 

4. Οι χώροι μεταγγίσεων πρέπει να είναι ευρύχωροι 
ώστε να καθίσταται δυνατή η μετακίνηση φορείου. 

5. Πρέπει να διαθέτουν σύστημα εξαερισμού και σύ¬ 
στημα κλιματισμού (θερμό-ψυχρό). 

Ειδικότερες τεχνικές προδιαγραφές που πρέπει να 
πληρούνται: 

Να έχουν ανεξάρτητη είσοδο ενώ για τις μονάδες ει¬ 
κοσιτετράωρης ετοιμότητας θα πρέπει να προβλέπεται 
και έξοδος κινδύνου. 

Το εμβαδόν του κυρίου χώρου μεταγγίσεων δεν πρέ¬ 
πει να είναι μικρότερο από 7 τ.μ. ανά μεταγγιζόμενο 
πάσχοντα-κρεβάτι. Παράλληλα θα πρέπει να υπάρχει 
και δεύτερος βοηθητικός χώρος τουλάχιστον δύο κρε- 
βατιών δηλαδή τουλάχιστον 14 τ.μ. για την εξυπηρέτηση 


ανοσοκατασταλμένων ασθενών η για ασθενείς που κατά 
τη διάρκεια της μετάγγισης αντιμετωπίζουν κάποιο ιδι¬ 
αίτερο πρόβλημα. 

Ο αριθμός των κρεβατιών για τις μονάδες δεν μπορεί 
να είναι μικρότερος από τέσσερα ενώ για τις μονάδες 
εικοσιτετράωρης ετοιμότητας μπορεί να είναι μέχρι 25 
κρεβάτια. Γ ια τις μονάδες με μικρό αριθμό μεταγγιζομέ- 
νων ασθενών (<25 ασθενείς) ο αριθμός των κρεβατιών 
της μονάδας αποφασίζεται από το Διοικητικό Συμβούλιο 
του νοσοκομείου, τον υπεύθυνο ιατρό της Μονάδας. 

Οι μονάδες θα πρέπει να διαθέτουν χώρο αποθήκευσης 
υγειονομικού υλικού (φίλτρα, βελόνες σύριγγες, ορούς, 
υλικά αποσιδήρωσης, συσκευές μετάγγισης, συσκευές 
ορού, ζυγούς μέτρησης, παρακλινικά φίλτρα, βελόνες 
κ.λπ.). Τα πιο πάνω υλικά θα πρέπει να τοποθετούνται 
σε ράφια και ο χώρος αυτός θα πρέπει να αερίζεται 
επαρκώς, να είναι ευρύχωρος και να βρίσκεται σε μέρος 
που τους θερινούς μήνες να διατηρείται δροσερό. Οι 
μονάδες διασύνδεσης θα πρέπει να διαθέτουν αποδυ¬ 
τήρια ασθενών με ειδικά ερμάρια και ννο, ξεχωριστά 
για τους άνδρες και ξεχωριστά για τις γυναίκες ενώ οι 
μονάδες εικοσιτετράωρης ετοιμότητας θα πρέπει να 
διαθέτουν τουλάχιστον από δύο για τους άνδρες και 
δύο και γυναίκες. 

Οι μονάδες θα πρέπει να διαθέτουν επίσης αποδυτή¬ 
ρια και ννθ προσωπικού. 

Οι μονάδες θα πρέπει να διαθέτουν ευρύχωρη αίθου¬ 
σα αναμονής και σίτισης των ασθενών με καθίσματα 
τουλάχιστον διπλάσια σε αριθμό από τα κρεβάτια των 
μονάδων καθώς και μικρή κουζίνα για την προετοιμασία 
και φύλαξη των γευμάτων. 

Οι μονάδες διασύνδεσης και οι μικρότερες αριθμητικά 
μονάδες μεσογειακής αναιμίας πρέπει να διαθέτουν ένα 
γραφείο με εξεταστική κλίνη ενώ οι μονάδες εικοσιτε¬ 
τράωρες ετοιμότητας θα πρέπει να διαθέτουν τουλάχι¬ 
στον δύο γραφεία με εξεταστική κλίνη προς χρήση των 
μεταγγιζόμενων ασθενών καθώς και τουλάχιστον δύο 
εξωτερικά ιατρεία για τους ασθενείς που παρακολου- 
θούνται σε εξωτερική βάση και παραπέμπονται από τις 
μονάδες μεσογειακής αναιμίας ή τις μονάδες διασύνδε¬ 
σης μεσογειακής αναιμίας, θα πρέπει να προβλέπεται 
επίσης γραφείο ή γραφεία ιατρών καθώς και γραφείο 
για τον υπεύθυνο ιατρό ή Διευθυντή της μονάδας. Όλες 
οι μονάδες θα πρέπει να διαθέτουν στάση αδελφών 
ενώ για τις μονάδες διασύνδεσης και εικοσιτετράωρης 
ετοιμότητας θα πρέπει να υπάρχει και γραφείο προϊ- 
σταμένης. Επίσης απαραίτητη είναι η παρουσία ειδικού 
τεχνολογικού εργαστηρίου (το μεταγγιζόμενο προϊόν εί¬ 
ναι ευθύνη αποκλειστικά της αιμοδοσίας). Στις μονάδες 
εικοσιτετράωρης ετοιμότητας θα πρέπει να προβλέπε- 
ται και γραφείο για τη γραμματειακή υποστήριξη. 

Απαραίτητος εξοπλισμός 

Όλες οι μονάδες πρέπει να διαθέτουν ηλεκτροκαρ- 
διογράφο, σύστημα παροχής οξυγόνου ή αυτόνομες 
συσκευές παροχής οξυγόνου τουλάχιστον δύο, ενώ 
οι μονάδες εικοσιτετράωρης ετοιμότητας να έχουν 
και απινιδωτή. Ζυγαριά ακρίβειας και αναστημόμετρο. 
Εξωτερικό τηλέφωνο και φαξ καθώς και σύνδεση με 
το διαδίκτυο οι μονάδες διασύνδεσης και οι μονάδες 
εικοσιτετράωρης ετοιμότητας. 

Όλες οι λεπτομέρειες για τον καθορισμό του αριθμού 
των κλινών και λοιπών αναγκαίων χώρων (εξεταστήρια, 
απομόνωση, χώρος παραλαβής και ετοιμασίας των προς 

μετάγγιση μονάδων, αιμοληψίες, γραφεία διευθυντού, 
ιατρών, προϊστάμενης, γραμματείας, αποθήκης υλικού, 
αποδυτήρια, τουαλέτες ασθενών και προσωπικού, χώ¬ 
ρος διανομής φαγητού, χώρος αναμονής κλπ) καθώς και 
οι τεχνικές προδιαγραφές του μηχανολογικού,ιατρικού 
και γραμματειακού εξοπλισμού (π.χ. κλιματισμός, συ¬ 
σκευές οξυγόνου, Η/Υ κλπ), αποφασίζονται από το Δι¬ 
οικητικό Συμβούλιο του Νοσοκομείου και τον Διευθυντή 
της Μονάδας. 

Για την αντιμετώπιση της τέταρτης βασικής παραμέ¬ 
τρου δηλαδή της εξασφάλισης της απρόσκοπτης εισα¬ 
γωγής των πασχόντων για νοσηλεία επί επιπλοκών της 
νόσου, υπενθυμίζεται το υπ’ αριθμ. Υ4α/2314/10.1.2005 
έγγραφο του Υπουργού Υγείας όπου εκτός των άλλων 
ορίζεται ότι «σε άτομα που πάσχουν από Μεσογειακή 
Αναιμία και Δρεπανοκυτταρικά Σύνδρομα επιτρέπεται 
να εισάγονται έκτακτα στο Νοσοκομείο που βρίσκεται 
η μονάδα όπου παρακολουθούνται ανεξάρτητα με το αν 
το Νοσοκομείο στο οποίο παρακολουθείται ο πάσχων 
εφημερεύει ή όχι». 

Όταν προσέρχονται τα έκτακτα περιστατικά αντιμε¬ 
τωπίζονται από τον εφημερεύοντα γιατρό της ειδικό¬ 
τητας ανάλογα με το πρόβλημα που αντιμετωπίζει ο 
ασθενής (π.χ. Παθολογικής, χειρουργικής, νευρολογικής 
κ.λπ,). Ο γιατρός της Μονάδας ειδοποιείται και παρέχει 
πλήρη ενημερωτικά στοιχεία στον γιατρό της ειδικό¬ 
τητας που έχει ανάγκη ο πάσχων, οποιαδήποτε ώρα 
του 24ώρου. 

Απαραίτητη είναι η συστηματική και στενή συνεργα¬ 
σία της Μονάδας με: 

- την υπηρεσία Αιμοδοσίας (έχει την αποκλειστική 
ευθύνη για την ποιοτική και ποσοτική κάλυψη των ανα¬ 
γκών σε αίμα. Η παραγγελία προς την Αιμοδοσία των 
προϊόντων του προς μετάγγιση αίματος γίνεται από 
τον υπεύθυνο γιατρό της Μονάδας σε συνεργασία με 
τον υπεύθυνο γιατρό) 

- τα εργαστήρια του νοσοκομείου που ανήκουν ή 
άλλων συνεργαζόμενων εξειδικευμένων κέντρων του 
δημοσίου ή ιδιωτικού φορέα (για εργαστηριακή, δια¬ 
γνωστική και ερευνητική κάλυψη) 

- τα εξωτερικά ιατρεία διαφόρων ειδικοτήτων (η 
παρακολούθηση στα εξωτερικά ιατρεία των κλινικών 
ειδικοτήτων, γίνεται από τον υπεύθυνο γιατρό, με κα¬ 
θορισμένο πρόγραμμα και ωράριο και σε συχνότητα 
ανάλογη με τις ανάγκες) 

- τις αντίστοιχες κλινικές των ειδικοτήτων προκειμέ- 
νου να δεχθούν το πάσχοντα για ενδονοσοκομειακή 
νοσηλεία. 

Β. ΡΥΘΜΙΣΗ ΘΕΜΑΤΩΝ ΣΕ ΜΟΝΑΔΕΣ ΠΟΥ ΛΕΙΤΟΥΡ¬ 
ΓΟΥΝ ΕΚΤΟΣ ΓΕΝΙΚΩΝ ΝΟΣΟΚΟΜΕΙΩΝ. 

Όσον αφορά τη Διατομεακή Μονάδα Μεσογειακής 
Αναιμίας του Γ.Ν.Α. «ΛΑΪΚΟ», η οποία λειτουργεί στο 
παράρτημα της οδού Σεβαστουπόλεως, αποφασίζεται 
η σταδιακή μεταφορά και λειτουργία της εντός του 
χώρου του Νοσ/μείου. 

Όσον αφορά τη λειτουργία του ΔΡΑΚΟΠΟΥΛΕΙΟΥ 
ΚΕΝΤΡΟΥ ΑΙΜΟΔΟΣΙΑΣ, αποφασίζεται η μεταστέγαση 
και εγκατάσταση της Μονάδας του ΔΡΑΚΟΠΟΥΛΕΙΟΥ 
στα Κεντρικά κτίρια του Γ.Ν.ΑΘ. ΚΟΡΓΙΑΛΕΝΕΙΟ - ΜΠΕ- 
ΝΑΚΕΙΟ Ε.Ε.Σ. 

Γ. ΡΥΘΜΙΣΗ ΘΕΜΑΤΩΝ ΣΤΙΣ ΜΟΝΑΔΕΣ ΠΑΙΔΙΑΤΡΙΚΩΝ 
ΝΟΣΟΚΟΜΕΙΩΝ ΟΠΟΥ ΠΑΡΑΚΟΛΟΥΘΟΥΝΤΑΙ ΚΑΙ ΕΝΗ¬ 
ΛΙΚΕΣ ΑΣΘΕΝΕΙΣ. 


Αποφασίζεται η σταδιακή μεταφορά των πασχόντων 
παιδιών που σήμερα παρακολουθούνται στο ΓΕΝ. ΝΟΣ. 
ΠΑΙΔΩΝ «ΠΑΝ. & ΑΓΑ. ΚΥΡΙΑΚΟΥ», στις δύο Μονάδες του 
ΓΕΝ. ΝΟΣ. ΠΑΙΔΩΝ ΑΘΗΝΩΝ «Η ΑΓ. ΣΟΦΙΑ». 

Για τους ενήλικες πάσχοντες που σήμερα παρακο- 
λουθούνται στο ΝΟΣ. ΠΑΙΔΩΝ «ΠΑΝ & ΑΓΑ. ΚΥΡΙΑΚΟΥ» 
αποφασίζεται η σταδιακή μεταφορά τους σε Μονά¬ 
δες ενηλίκων που αυτοί επιθυμούν στα Νοσοκομεία 
«Γ.Ν.ΑΘΗΝΩΝ ΛΑΪΚΟ», «Γ.Ν. ΑΘΗΝΩΝ ΙΠΠΟΚΡΑΤΕΙΟ», 
«Γ.Ν. ΑΘΗΝΩΝ Γ. ΓΕΝΝΗΜΑΤΑΣ» και «Γ.Ν. ΝΙΚΑΙΑΣ ΠΕΙ¬ 
ΡΑΙΑ ΑΓ. ΠΑΝΤΕΛΕΗΜΩΝ». 

Γ ια τους ενήλικες πάσχοντες που σήμερα παρακολου- 
θούνται στις δύο Μονάδες του ΓΕΝ. ΝΟΣ. ΠΑΙΔΩΝ ΑΘΗ¬ 
ΝΩΝ « Η ΑΓ. ΣΟΦΙΑ», οι οποίες καλύπτουν το μεγαλύτε¬ 
ρο αριθμό πασχόντων, αποφασίζεται η κάλυψη τους από 
πλευράς ειδικοτήτων (καρδιολογική, ενδοκρινολογική, 
ηπατολογική) από τα Νοσοκομεία «Γ.Ν. ΑΘΗΝΩΝ ΛΑΪΚΟ» 
και «Γ.Ν. ΑΘΗΝΩΝ ΙΠΠΟΚΡΑΤΕΙΟ», τα οποία καλύπτουν 
και τις έκτακτες εισαγωγές των πασχόντων αυτών. 

Δ. ΡΥΘΜΙΣΕΙΣ ΓΙΑ ΤΗ ΚΑΛΥΨΗ ΤΩΝ ΕΦΗΜΕΡΙΩΝ ΤΩΝ 
ΜΟΝΑΔΩΝ ΚΑΤΑ ΤΗΝ ΗΜΕΡΑ ΤΗΣ ΓΕΝΙΚΗΣ ΟΣΟ ΚΑΙ 
ΤΗΣ ΑΠΛΗΣ ΕΦΗΜΕΡΙΑΣ ΤΟΥ ΝΟΣΟΚΟΜΕΙΟΥ. 

Οι γιατροί που καλύπτουν Μονάδες οι οποίες λει¬ 
τουργούν και απογευματινό ωράριο θα καλύπτουν τις 
ανάγκες της Μονάδας με μικτού τύπου εφημερίες, οι 
οποίες μετά το απογευματινό ωράριο θα μεταπίπτουν 
σε εφημερίες ετοιμότητας προκειμένου να καλυφθούν 
τα έκτακτα συμβάντα που μπορεί να προκύπτουν τόσο 
επί της απλής όσο και επί της γενικής εφημερίας του 
Νοσοκομείου, προσερχόμενοι άμεσα μόλις κληθούν. 

Οι γιατροί που καλύπτουν Μονάδες οι οποίες λειτουρ¬ 
γούν μόνο στο πρωινό ωράριο θα καλύπτουν τις ανά¬ 
γκες της Μονάδας με εφημερίες ετοιμότητας, προκει¬ 
μένου να καλύψουν ό,τι έκτακτο συμβάν προκύψει, τόσο 
επί της απλής όσο και επί της γενικής εφημερίας του 
Νοσοκομείου, προσερχόμενοι άμεσα μόλις κληθούν. 

Για το λόγο αυτό θα πρέπει να υπάρχει κατάσταση 
των εφημερευόντων ιατρών της Μονάδας στα γραφεία 
της Διοίκησης, της Διεύθυνσης, του Διευθυντού της 
Ιατρικής Υπηρεσίας, της Διεύθυνσης της Νοσηλευτικής 
Υπηρεσίας, του Υπευθύνου της Εφημερίας, του Γ ραφεί¬ 
ου Κίνησης και του θυρωρείου του Νοσοκομείου. 

Μέχρι την ολοκλήρωση της μεταφοράς των Μονάδων 
του Γ.Ν.Α. «ΛΑΪΚΟ» και του «ΔΡΑΚΟΠΟΥΛΕΙΟΥ ΚΕΝΤΡΟΥ 
ΑΙΜΟΔΟΣΙΑΣ» αυτές θα καλύπτονται αντίστοιχα από 
το Γ.Ν.Α. «ΛΑΪΚΟ» και το Γ.Ν.ΑΘ. ΚΟΡΓΙΑΛΕΝΕΙΟ ΜΠΕ- 
ΝΑΚΕΙΟ Ε.Ε.Σ. 

Η κάλυψη γίνεται καθημερινά και ανεξάρτητα από την 
Γ ενική Εφημερία. 

Μέχρι τη ολοκλήρωση των ρυθμίσεων για τη λει¬ 
τουργία των δύο Μονάδων του Γ εν. Νοσ/μείου Παίδων 
ΑΘΗΝΩΝ «Η ΑΓΙΑ ΣΟΦΙΑ» και της Μονάδας του Γεν. 
Νοσ/μείου Παίδων ΑΘΗΝΩΝ «ΠΑΝ. & ΑΓΛΑΪΑ ΚΥΡΙΑΚΟΥ» 
και συγκεκριμένα σε ότι αφορά τους ενήλικες ασθενών 
προτείνεται η κάλυψη τους να γίνεται σταθερά από τα 
τέσσερα Γενικά Νοσ/μεία που διαθέτουν Μονάδες και 
ως εκ τούτου εμπειρία (Γ.Ν.Α. «ΛΑΪΚΟ», Γ.Ν.Α. «ΙΠΠΟΚΡΑ- 
ΤΕΙΟ», Γ.Ν.Α. «Γ.ΓΕΝΝΗΜΑΤΑΣ» και Γ.Ν. ΝΙΚΑΙΑΣ ΠΕΙΡΑΙΑ 
«ΑΓΙΟΣ ΠΑΝΤΕΛΕΗΜΩΝ»), 

Ε. ΡΥΘΜΙΣΕΙΣ ΓΙΑ ΜΟΝΑΔΕΣ ΧΩΡΙΣ ΤΗΝ ΑΠΑΡΑΙΤΗΤΗ 
ΥΠΟΔΟΜΗ ΥΠΟΣΤΗΡΙΞΗΣ ΕΚΤΑΚΤΩΝ ΠΕΡΙΣΤΑΤΙΚΩΝ. 

Αποφασίζεται η αναγνώριση Κέντρων Αναφοράς Με- 

σογειακής Αναιμίας και Δρεπανοκυτταρικής Νόσου, σύμ¬ 
φωνα πάντα με τις ισχύουσες διατάξεις (παρ. 3, άρθρο 
19 του ν. 2519/1997 (ΦΕΚ 165/Α). 

Για τις εκάστοτε αναγνωρίσεις Κέντρων Αναφοράς, 
θα λαμβάνονται υπόψη παράμετροι, όπως: 

Το σύνολο των γεωγραφικών και διοικητικών περιφε¬ 
ρειών της Χώρας. 

Οι ειδικότερες συνθήκες ανά περιφέρεια και οι δυνα¬ 
τότητες σε εξειδικευμένο επιστημονικό προσωπικό και 
υλικοτεχνική υποδομή. 

Ο αριθμός των εξυπηρετούμενων ασθενών σε συνάρ¬ 
τηση με τις ανάγκες τους σε λοιπές υπηρεσίες υγείας. 

Οι όροι και οι προϋποθέσεις καθώς και οι ειδικότερες 
υποχρεώσεις κάθε Κέντρου Αναφοράς, θα καθορίζο¬ 
νται κατά περίπτωση με συγκεκριμένη προγραμματική 
σύμβαση μεταξύ του Υπουργείου Υγείας και του αντί¬ 
στοιχου Φορέα. 

Επισημαίνεται ότι πρέπει να διασφαλίζεται ο ρόλος 
που έχουν να επιτελέσουν τα Κέντρα Αναφοράς, δη¬ 
λαδή η παροχή εξειδικευμένων υπηρεσιών σε θέματα 
δημόσιας υγείας και η ανάθεση ερευνητικών και λοιπών 
μελετητικών δράσεων. 

ΣΤ. ΣΤΕΛΕΧΩΣΗ ΜΟΝΑΔΩΝ ΜΕ ΙΑΤΡΙΚΟ, ΝΟΣΗΛΕΥ¬ 
ΤΙΚΟ ΚΑΙ ΛΟΙΠΟ ΒΟΗΘΗΤΙΚΟ ΠΡΟΣΩΠΙΚΟ. 

1. Ιατρικό προσωπικό 

Το Ιατρικό προσωπικό θα πρέπει να κατέχει την ειδι¬ 
κότητα αιματολογίας ή παθολογίας ή και παιδιατρικής 
με επιθυμητή την προηγούμενη γνώση και εμπειρία στο 
αντικείμενο. 

Ο αριθμός των ιατρών θα πρέπει να είναι ανάλογος 
του συνολικού αριθμού των μεταγγιζόμενων και παρα- 
κολουθούμενων ασθενών ως εξής: 

- Μέχρι 100 ασθενείς: 0-1 Δ/ντές, 1 ΕΠΑ, 1 ΕΠΒ 

- Από 100-200 ασθενείς: 1 Δ/ντής, 1 ΕΠΑ, 2 ΕΠΒ 

- Από 200-300:1 Δ/ντής, 1 ΕΠΑ, 3 ΕΠΒ 

- Από 300 και πάνω ασθενείς: 1 Δ/ντής, 2 ΕΠΑ, 3 ΕΠΒ 

2. Νοσηλευτικό και παράίατρικό προσωπικό 

Το νοσηλευτικό και παράίατρικό προσωπικό των μο¬ 
νάδων προτείνεται ως εξής: 

- Μέχρι 100 ασθενείς: 3-4 νοσηλεύτριες (εκ των οποίων 
μία προϊσταμένη) 

1 τεχνολογικό προσωπικό (ΤΕ. ΔΕ) 

- Από 100-200 ασθενείς: 5-6 νοσηλεύτριες (εκ των 
οποίων μία προϊσταμένη) 

2 τεχνολογικό προσωπικό (ΤΕ. ΔΕ) 

- Από 200-300: 7-8 νοσηλεύτριες (εκ των οποίων μία 
προϊσταμένη) 

3- 4 τεχνολογικό προσωπικό (ΤΕ. ΔΕ) 

- Από 300 και πάνω ασθενείς: 9-10 νοσηλεύτριες (εκ 
των οποίων μία προϊσταμένη) 

4- 5 τεχνολογικό προσωπικό (ΤΕ. ΔΕ) 

Υποχρεωτικά στη Μονάδα θα παρέχουν τις υπηρεσίες 

τους ψυχολόγοι ή κοινωνικοί λειτουργοί που υπηρετούν 
στο Νοσοκομείο. 

3. Λοιπό βοηθητικό προσωπικό 

Βοηθοί θαλάμων ως εξής: 

- Μέχρι 200 άτομα - 2 βοηθοί θαλάμων 

- Από 200 και πάνω άτομα- 3 βοηθοί θαλάμων 

Προσωπικό Εστίασης: - ένα (1) 

Βοηθητικό Υγειονομικό προσωπικό: - ένα (1) 

Διοικητικός Γραμματέας: - ένα (1) 

Η παρουσία του βοηθητικού προσωπικού σε όλη τη δι¬ 
άρκεια λειτουργίας της Μονάδας θεωρείται αναγκαία. 


Θα πρέπει να υπάρχει διαθέσιμο τεχνικό προσωπικό 
για κάθε ανάγκη που τυχόν θα παρουσιαστεί κατά τη 
διάρκεια λειτουργίας της Μονάδας. 

Ανάγκες για άλλες ειδικότητες μπορούν να αλληλε- 
πικαλυφθούν και να διαφοροποιηθούν ανάλογα με τις 
ιδιαίτερες ανάγκες και τη σύνθεση των ασθενών. 

Το προσωπικό που προτείνεται, πλην των γιατρών, 
κατανέμεται σε βάρδιες. 

Το σύνολο των γιατρών παραβρίσκεται στο πρωινό 
ωράριο, ενώ το απογευματινό καλύπτεται με τους εφη- 
μερεύοντες γιατρούς, σε αριθμό ανάλογο των αναγκών, 
που καθορίζεται από το Διευθυντή της Μονάδας. 

Για οποιαδήποτε αποχώρηση ή μετακίνηση του προ¬ 
σωπικού της Μονάδας, να ενεργοποιούνται οι διαδικα¬ 
σίες άμεσης αντικατάστασης, ώστε να διατηρείται ο 
προβλεπόμενος αριθμός. 

Το ιατρικό, νοσηλευτικό και τεχνολογικό προσωπικό 
των Μονάδων θα πρέπει να έχει συνεχή εκπαίδευση. Να 
διευκολύνεται τα προσωπικό για την παρακολούθηση 
σεμιναρίων, συνεδρίων, επιστημονικών ημερίδων, με την 
προϋπόθεση πάντα ότι δεν θα διαταράσσεται η ομαλή 
λειτουργία της Μονάδας. 

ΛΟΙΠΕΣ ΟΔΗΓΙΕΣ 

Όλες οι Μονάδες Μ.Α. υποχρεούνται να εφαρμόζουν 
ενιαία θεραπευτική αγωγή, σύμφωνα με τις εκάστοτε 
ισχύουσες κατευθυντήριες οδηγίες. 

Όλες οι Μονάδες Μ.Α. υποχρεούνται να τηρούν αρ¬ 
χεία, κατά προτίμηση ηλεκτρονικά και να προβαίνουν 
σε στατιστική επεξεργασία των ποσοτικών και ποιοτι¬ 
κών δεδομένων, τόσο κατά την αξιολόγηση της κλινικής 
πορείας των ασθενών, όσο και της λειτουργίας της 
Μονάδας. 

Η διαδικασία της μετάγγισης θα πρέπει να είναι σύμ¬ 
φωνη με τις οδηγίες του Συμβουλίου της Ευρώπης και 
να λαμβάνονται τα μέτρα ασφαλείας πριν και κατά τη 
διάρκεια της μετάγγισης αίματος συμπεριλαμβανομέ¬ 
νων της κλινικής επιτήρησης, πρόληψης και αντιμετώ¬ 
πισης των επιπλοκών της μετάγγισης (νόμος για την 
αναδιοργάνωση της αιμοδοσίας 3402/2005 ΦΕΚ 258Α. 

Ο έλεγχος εφαρμογής της ενιαίας θεραπευτικής 
αγωγής, της τήρησης της ιατρικής δεοντολογίας σε 
περιπτώσεις εφαρμογής νέων θεραπευτικών πρωτο¬ 
κόλλων θα πρέπει να πιστοποιείται από την επιτροπή 
Μεσογειακής Αναιμίας του ΚΕΣΥ. 

Η πλήρης εφαρμογή των αναφερομένων να έχει ολο¬ 
κληρωθεί μέχρι το τέλος του έτους 2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2007 

ο ΥΠΟΥΡΓΟΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 6 ) 

Στην υπ’ αριθμ. 4303/8.11.2007 απόφαση του Υπουργού 
Απασχόλησης και Κοινωνικής Προστασίας που δημοσι- 
εύθηκε στο ΦΕΚ 2202/τ.Β/14.11.2007, στη σελίδα 30543, 
γίνονται οι εξής διορθώσεις: 

Α) Από το εσφαλμένο: «μέχρι 31.12.2007» 

στο ορθό: «μέχρι 30.11.2007». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β) Από την εσφαλμένη υπογραφή: « Ο Γενικός Γραμ- 
ματέας Περιφέρειας» 
στο ορθό: «Ο Γ ενικός Γ ραμματέας». 

(Από το Υπουργείο Απασχόλησης 
και Κοινωνικής Προστασίας) 

-♦- 

(7) 

Στην υπ’ αριθμ. Π1 β/Γ.Π. 103632 απόφαση του Υπουρ¬ 
γού Υγείας και Κοινωνικής Αλληλεγγύης «Συμπλήρωση 
των διατάξεων της υπ’ αριθμ. ΠΙβ/Γ.Π. 127307/21.1.2004 
υπουργικής απόφασης “Καθορισμός όρων πώλησης ει¬ 
δών οικοτεχνίας του Εθνικού Συμβουλίου Κοινωνικής 
Φροντίδας”» (Φ.Ε.Κ. 159/2004 τ. Β'), που δημοσιεύθηκε 
στο Φ.Ε.Κ. 2166/8.11.2007 τ. Β' και στη σελίδα 30089 στη 
β' στήλη επιφέρεται η πιο κάτω διόρθωση: 

Από το λανθασμένο: «Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟ¬ 
ΝΟΙΑΣ» 


στο ορθό: «Ο ΥΠΟΥΡΓΟΣ ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ». 

(Από το Υπουργείο Υγείας 
και Κοινωνικής Αλληλεγγύης) 

-♦- 

(8) 

Στην κοινή τροποποιητική απόφαση υπ’ αριθμ. 3113. 
1.2275/1/2007/19.6.2007 των Υπουργών Οικονομίας και 
Οικονομικών και Εμπορικής Ναυτιλίας, που αφορά στις 
ευκολίες που παρέχονται κατά το ν.δ. 2687/1953 στο 
πλοίο «ΜΣΚ ΓΙΟΚΟΧΑΜΑ» πρώην «ΧΙΟΥΝΤΑΗ ΒΑΝΚΟΥ- 
ΒΕΡ» Νηολ. Πειραιά 10367, ΔΔΣ/8ΧΟΑ, και η οποία έχει 
δημοσιευθεί στο 1119 Β/5.7.2007 της Εφημερίδας της Κυ- 
βερνήσεως, γίνεται η πιο κάτω διόρθωση σφάλματος: 

Στη σελίδα 17263, στήλη «Α», στα περιεχόμενα καθώς 
και στις αποφάσεις, διορθώνεται το όνομα του πιο πάνω 
πλοίου, όπου αναγράφεται, από το εσφαλμένο «ΜΑΕΡΣΚ 
ΓΙΟΚΟΧΑΜΑ» στο ορθό «ΜΣΚ ΓΙΟΚΟΧΑΜΑ». 

(Από το Υπουργείο Εμπορικής Ναυτιλίας, 
Αιγαίου και Νησιωτικής Πολιτικής) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·£ΐ·α γ - 6-ηπ3ίΙ: νν?ί)ίίΐ35ί6ΐ , .θ!ί5>ίί.ί|Γ 




